भारतीय स्टेट बैंक
वर्ष 1951 में जब प्रथम पंचवषीय योजना शुरु हुई तो देश के ग्रामीण क्षेत्र के विकास को इसमें सर्वोच्च प्राथमिकता दी गई। उस समय तक इंपीरियल बैंक ऑफ इंडिया सहित देश के वाणिज्यिक बैंकों का कार्य-क्षेत्र शहरी क्षेत्र तक ही सीमित था तथा वे ग्रामीण क्षेत्रों के आर्थिक पुनर्निर्माण की भावी आवश्यकताओं को पूरा करने के लिए पूरी तरह तैयार नहीं थे। अत: सामान्यत: देश की समग्र आर्थिक स्थिति और विशेषत: ग्रामीण क्षेत्र की आवश्यकताओं को पूरा करने के लिए अखिल भारतीय ग्रामीण ऋण सवóक्षण समिति ने इंपीरियल बैंक ऑफ इंडिया का अधिग्रहण कर उसमें सरकार की भागीदारी वाले और सरकार द्वारा प्रायोजित एक बैंक की स्थापना करने की सिफारिश की जिसमें पूर्ववती राज्यों के स्वामित्व वाले या राज्य के सहयोगी बैंकों का एकीकरण करने का भी प्रस्ताव किया गया। तदनुसार मई 1955 में संसद में एक अधिनियम पारित किया गया तथा 1 जुलाई 1955 को भारतीय स्टेट बैंक का गठन किया गया। इस प्रकार भारतीय बैंकिंग प्रणाली का एक चौथाई से भी अधिक संसाधन सरकार के सीधे नियंत्रण में आ गया। बाद में, 1959 में भारतीय स्टेट बैंक (अनुषंगी बैंक) अधिनियम पारित किया गया जिसके फलस्वरुप भारतीय स्टेट बैंक ने पूर्ववती राज्यों के आठ सहयोगी बैंकों का अनुषंगी के रूप में अधिग्रहण किया (बाद में इन्हें सहयोगी बैंक का नाम दिया गया) इस प्रकार भारतीय स्टेट बैंक का प्रादुर्भाव सामाजिक उद्देश्य के नए दायित्व के साथ हुआ। बैंक के कुल 480 कार्यालय थे, जिनमें शाखाएं, उप कार्यालय तथा इंपीरियल बैंक से विरासत में प्राप्त तीन स्थानीय प्रधान कार्यालय भी थे। जनता की बचत को जमा करना और ऋण के लिए सुपात्र लोगों को ऋण देने की परंपरागत बैंकिंग की जगह प्रयोजनपूर्ण बैंकिंग की नई अवधारणा विकसित हो रही थी जिसके तहत योजनाबद्ध आर्थिक विकास की बढ़ती हुई और विविध आर्थिक आवश्यकताओं को पूरा करना था। भारतीय स्टेट बैंक को इस क्षेत्र में अग्रदूत होना था तथा उसे भारतीय बैंकिंग उद्योग को राष्ट्रीय विकास के रोमांचक मैदान तक ले जाना था।
महाविद्यालय (कॉलेज)
भारत में प्रथम उदार कला तथा विज्ञान कॉलेज सी एम एस कॉलेज, कोट्टायम केरला (1817 में स्थापित) तथा प्रेसीडेन्सी कॉलेज, कोलकाटा (1817 में स्थापित) था, जो आरंभ में हिन्दू कॉलेज के रूप में जाना जाता था। भारत में प्रथम वाणिज्य तथा कला कॉलेज साइडन हेम कॉलेज, मुम्बई था जो 1913 में स्थापित किया गया था। भारत में पश्चिमी पद्धति का प्रशिक्षण देने के लिए प्रथम मिशनरी संस्थान स्काटिश चर्च कॉलेज, कलकत्ता (1850 में स्थापित) था। 1830). भारत में प्रथम आधुनिक विश्वविद्यालय कलकत्ता विश्वविद्यालय था (स्थापना जनवरी 1857). सामाजिक विज्ञान तथा प्राच्य भाषा अनुसंधान की प्रवृत्ति को बढ़ावा देने के लिए प्रथम शोध संस्थान था एशियाटिक सोसायटी (स्थापना 1784). क्रिश्चियन धर्म शास्त्र तथा सार्वभौम पूछताछ के अध्ययन के लिए प्रथम कॉलेज था सीरामपुर कॉलेज (स्थापना 1818).